****

**REPUBLIKA HRVATSKA**

**KARLOVAČKA ŽUPANIJA**

**GRAD DUGA RESA**

**GRADSKO VIJEĆE**

Klasa: 601-01/16-01/02

Ur. broj: 2133/03-03/01-17-

Duga Resa, \_\_\_\_\_\_2017.

Na temelju članka 2., 48. i 49. Zakona o predškolskom odgoju i obrazovanju (NN broj 10/97, 107/07, 94/13) i članka 35. Zakona o lokalnoj i područnoj /regionalnoj/ samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15) i članka 46. Statuta Grada Duge Rese (Službeni glasnik Grada Duge Rese broj 2/13,1/15 i 6/17) Gradsko vijeće Grada Duge Rese na sjednici održanoj dana\_\_\_\_\_\_\_\_2017 godine donijelo je

**P R O G R A M**

**javnih potreba predškolskog odgoja i obrazovanja**

**za Grad Dugu Resu u 2018. godini**

1. **OPĆE ODREDBE**

**Članak 1.**

Programom javnih potreba predškolskog odgoja i obrazovanja za Grad Dugu Resu u 2018. godini (u daljnjem tekstu: Program) utvrđuje se oblik, opseg i način zadovoljavanja javnih potreba u djelatnosti predškolskog odgoja i obrazovanja skrbi o djeci predškolske dobi za Grad Dugu Resu u 2017. godini, a sukladno Zakonu o predškolskom odgoju i obrazovanju (NN broj 10/97, 107/07, 94/13) i Državnom pedagoškom standardu predškolskog odgoja i obrazovanja (NN broj 63/08, 90/10).

**Članak 2.**

Programom javnih potreba za koje se sredstva osiguravaju u proračunu Grada Duge Rese za slijedeće programe:

1. redoviti program odgoja, obrazovanja , zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima
2. programi predškole
3. opremanje Dječjih jaslica i vrtića
4. **OCJENA STANJA**

**Članak 3.**

U Gradu Dugoj Resi programom predškolskog odgoja i obrazovanja u pedagoškoj godini 2016/2017 obuhvaćeno je u redovitom programu cca 330 djece starosti od navršene jedne godine do polaska u osnovnu školu.

Program predškole godišnje obuhvati cca 60 djece, što čini gotovo 100% obuhvata djece u godini prije polaska u osnovnu školu.

**Članak 4.**

Na području Grada Duge Rese djeluje ustanova Dječji vrtić Duga Resa čiji osnivač Ministarstvo kulture i prosvjete je Rješenjem KLASA: 023-03/94-01/83, ur. broj: 532-02-6/4-94-01 od 14. veljače 1994. godine osnivačka prava nad ovom ustanovom prenio na Grad Dugu Resu.

**Članak 5.**

Ustanova djelatnost obavlja u tri objekta na lokacijama u Ulici Kasar broj 17, na Trgu hrvatskih mučenika broj bb i u Ulici dr. Ivana Banjavčića broj 2.

U rujnu 2017. je s radom započeo područni objekt Dječjeg vrtića Duga Resa u Generalskom Stolu, Generalski Stol 23.

**Članak 6.**

Dječji vrtić - centralni objekt u Ulici Kasar 17 može primiti do 110 djece.

Dječji vrtić - područni objekt „Maslačak“ na Trgu hrvatskih mučenika, može primiti do 100 djece.

Dječji vrtić - područni objekt „Resice“ u Ulici dr. Ivana Banjavčića 2, može primiti do 130 djece.

Dječji vrtič - područni objekt „Genaralski Stol“, Genaralski Stol 23, može primiti do 32 djece

Dječji vrtić mogu ukupno primiti maksimalno 372 djece.

**Članak 7.**

Dječji vrtić upisuje djecu s područja bivše Općine Duga Resa i to Općina Netretić, Bosiljevo, Barilović koje općine sufinciranaju razliku do ekonomske cijene ustanove, sukladno posebnom ugovoru o međusobnim odnosima čiji su potpisnik Grad Duga Resa, navedene Općine i ustanova Dječje jaslice i vrtić.

1. **CILJEVI KOJI SE ŽELE OSTVARITI**

**Članak 8.**

Opći ciljevi koji se žele ostvariti ostvarenjem ovog Programa su:

* povećati standard djelatnosti predškolskog odgoja ulaganjem u postojeći prostor i opremu u sva tri objekta u kojima Ustanova obavlja svoju djelatnost,
* stvarati uvjete za kvalitetno zadovoljavanje razvojnih potreba djece zapošljavanjem novih stručnih osoba uz stalno stručno usavršavanje odgojitelja i stručnih suradnika,
* osigurati svakom djetetu jednu godinu prije polaska u osnovnu školu uključivanje u program predškole, a u redoviti cjelodnevni program prioritetno uključivati djecu zaposlenih roditelja i djecu iz obitelji težeg socijalnog statusa,
* radno vrijeme ustanove treba što više prilagoditi potrebama obitelji,
* provoditi posebne programe ovisno o interesu i potrebama djece te prostornim i kadrovskim uvjetima
* podržavati programe predškolskog odgoja koji će biti sufinancirani sredstvima iz europskih fondova

1. **FINANCIRANJE PROGRAMA I PROJEKATA U PREDŠKOLSKOM ODGOJU**

**Članak 9.**

Redoviti Program njege, odgoja, obrazovanja zdravstvene zaštite, prehrane i socijalne skrbi djece rane i predškolske dobi osigurava se dijelom iz cijene usluge koju plaćaju korisnici usluge, sukladno Odluci o mjerilima za naplatu usluge Dječjeg vrtića Duga Resa od roditelja - korisnika usluga (Službeni glasnik Grada Duge Rese broj 5/2014) pri čemu je iznos sudjelovanja roditelja 750,00 kn, a razliku od 950,00 kn podmiruje se iz Proračuna Grada.

**Članak 10.**

Program predškole u trajanju od 250 sati provodi se u razdoblju od početka listopada do kraja svibnja.

Program iz stavka 1. namijenjen je djeci koja nisu obuhvaćena redovitim programom predškolskog odgoja u dječjem vrtiću.

Program je za roditelje besplatan..

**Članak 11.**

Ustanova provodi program ranog učenja engleskog jezika koji je namijenjen redovnim polaznicima vrtića, a odvija se dva puta tjedno po jedan školski sat. Cijena programa je 100,00 kn mjesečno kroz period od 7 mjeseci.

Ustanova provodi i druge programe, a kao što je npr. Opća igraonica za djecu koja nije uključena u redovni program Ustanove. Program se odvija dva puta tjedno po dva sata, a cijena programa iznosi 180 kn mjesečno.

Grad ne sudjeluje u sufinanciranju programa iz stavka 1. i 2. ovog članka, već programe u cijelosti podmiruju roditelji.

**Članak 12.**

Ustanova Dječji vrtić Duga Resa ima status proračunskog korisnika.

**Članak 13.**

Za obavljanje djelatnosti ustanove u 2017. godini planiraju se ukupna sredstva u iznosu od 6.464.550,00 kuna i to:

* 2.499.550,00 proračunska sredstva Grada Duge Rese
* 2.750.000,00 vlastita sredstva ustanove (participacija korisnika)
* 21.000,00 sredstava za stručno osposobljavanje
* 14.000,00 sredstva iz Državnog proračuna za program predškole
* 1.240.000,00 prihod od sufinanciranja iz susjednih Općina čiji građani koriste usluge Ustanove
* 10.000,00 prihoda od donacija
* 20.000,00 kn tekućih pomoći iz Državnog proračuna za djecu s teškoćama u razvoju.

**Članak 14.**

Proračunska sredstva Grada od 2.499.550,00 kuna namjenjuju se za plaće djelatnika Dječjeg vrtića.

**Članak 15.**

Ovaj Program stupa na snagu osmog dana od dana objave u „Službenom glasniku Grada Duge Rese“, a primjenjuje se od 01.01.2018. godine.

**PREDSJEDNIK GRADSKOG VIJEĆA**

**Ivan Moguš**